Αριθ. C 150/8 Επίσημη Εφημερίδα των Ευρωπαϊκών Κοινοτήτων 9. 6. 87 
Γνωμοδότηση για την πρόταση οδηγίας του Συμβουλίου που τροποποιεί την οδηγία 80/215/ΕΟΚ περί 
προβλημάτων υγειονομικού ελέγχου στον τομέα των ενδοκοινοτικών συναλλαγών προϊόντων με βάση 
το κρέας 
(87/C 150/06) 
Στις 27 Φεβρουαρίου 1987 και σύμφωνα με το άρθρο 198 της συνθήκης για την ίδρυση της Ευρωπαϊκής 
Οικονομικής Κοινότητας, το Συμβούλιο αποφάσισε να ζητήσει τη γνωμοδότηση της Οικονομικής και 
Κοινωνικής Επιτροπής για την παρακάτω πρόταση. 
Το τμήμα γεωργίας, στο οποίο ανατέθηκε η προετοιμασία των σχετικών εργασιών της ΟΚΕ, υιοθέτησε 
τη γνωμοδότηση του στις 2 Απριλίου 1987, με βάση προφορική εισήγηση του κ. Storie-Pugh. 
Στις 14 Απριλίου 1987 και κατά τη 245η σύνοδο ολομέλειας, η Οικονομική και Κοινωνική Επιτροπή 
υιοθέτησε ομόφωνα την παρακάτω γνωμοδότηση: 
Η ΟΚΕ υποστηρίζει την πρόταση της Επιτροπής για έκδοση 
οδηγίας του Συμβουλίου που να τροποποιεί την οδηγία 
80/215/ΕΟΚ περί προβλημάτων υγειονομικού ελέγχου στον 
τομέα των ενδοκοινοτικών συναλλαγών προϊόντων με βάση 
το κρέας. 
1. Γενικές παρατηρήσεις 
1.1. Επειδή η παρέκκλιση που προβλέπεται σ' αυτή την 
πρόταση τροποποίησης αφορά το χοιρινό μόνο κρέας και 
αναφέρεται στο ειδικό πρόβλημα της αφρικανικής πανώλης 
των χοίρων, στο κείμενο θα πρέπει να υπάρξει ειδική 
αναφορά. 
1.2. Η αφρικανική πανώλη των χοίρων αποτελεί πρόβλη­
μα τόσο σε εθνικό όσο και σε κοινοτικό επίπεδο. Ελπίζεται 
ότι οι εθνικές αρχές θα μπορέσουν να διασφαλίσουν τις ίδιες 
εγγυήσεις για το εθνικό εμπόριο όπως προτείνεται στην παρούσα οδηγία του Συμβουλίου για το ενδοκοινοτικό εμπό­
ριο. 
1.3. Τέλος, η ΟΚΕ, επωφελούμενη από την εξέταση αυτής 
της οδηγίας εφιστά την προσοχή της Επιτροπής στην ανάγκη 
μελέτης των συνεπειών αυτών των προτάσεων για τον 
καταναλωτή και το περιβάλλον. 
2. Ειδικές παρατηρήσεις 
2.1. Το άρθρο 1.1. γ) λέει ότι «Τα προϊόντα . . . πρέπει να 
παρασκευάζονται υπό μόνιμο κτηνιατρικό έλεγχο . . .». Για 
να διασφαλισθεί κάτι τέτοιο, πρέπει να υπάρξει πρόβλεψη 
σύμφωνα με την οποία οι κτηνιατρικές υπηρεσίες θα πρέπει 
να ειδοποιούνται εκ των προτέρων (όπως, για παράδειγμα, 
προβλέπεται στην οδηγία 83/89/ΕΟΚ, παράρτημα Ι, κεφά­
λαιο ΙΧ.46). . 
Βρυξέλλες, 14 Απριλίου 1987. 
Ο Πρόεδρος 
της Οικονομικής και Κοινωνικής Επιτροπής 
Alfons MARGOT 
Γνωμοδότηση για τις προτάσεις της Επιτροπής για τον καθορισμό των τιμών των γεωργικών προϊόντων 
και για ορισμένα συναφή μέτρα (1987-1988) (') 
(87/C 150/07) 
Το Συμβούλιο αποφάσισε στις 4 Μαρτίου 1987, σύμφωνα με τις διατάξεις του άρθρου 198 της συνθήκης 
για την ίδρυση της Ευρωπαϊκής Οικονομικής Κοινότητας, να ζητήσει από την Οικονομική και 
Κοινωνική Επιτροπή να γνωμοδοτήσει για τις προτάσεις της Επιτροπής για τον καθορισμό των τιμών 
των γεωργικών προϊόντων και για ορισμένα συναφή μέτρα (1987/1988). 
Το τμήμα γεωργίας στο οποίο ανατέθηκε η προετοιμασία των σχετικών διαδικασιών, υιοθέτησε τη 
γνωμοδότηση του στις 2 Απριλίου 1987 με βάση προφορική έκθεση του κ. Gardner. 
Στις 14 Απριλίου 1987 η Οικονομική και Κοινωνική Επιτροπή υιοθέτησε κατά τη 245η σύνοδο 
ολομέλειας της, με 94 ψήφους «υπέρ», 53 ψήφους «κατά» και 12 αποχές την ακόλουθη γνωμοδό­
τηση: 
(') ΕΕ αριθ. C 89 της 3. 4. 1987, σ. 1.